പൈശാചികത്വം അതിന്റെ ഉച്ചസ്ഥായിയില് എത്തിയപ്പോള് മനുഷ്യത്വം സവര്ക്കര് ജിയുടെ രൂപത്തില് അതിന്റെ ഉച്ചസ്ഥായിയിലെത്തി അല്ലാത്തപക്ഷം കടലിന് കുറുകെ അദ്ദേഹം പറന്നുപോകും ഒരു സിനിമ പരമാര്യവുമില്ലാതെ ബോളിവുഡില് തന്റേതായ ഒരിടം കണ്ടെത്തിയ താരമാണ് കങ്കണ റണാവത്. ഇന്ന് ബോളിവുഡിലെ മുന്നിര നായികയായി തിളങ്ങുകയാണ് താരം. നായകന് ഇല്ലാതെയും സിനിമ വിജയിപ്പിക്കുവാന് താരത്തിന് സാധിക്കുന്നുണ്ട്. ഇത്തവണത്തെ മികച്ച നടിക്കുള്ള ദേശീയ പുരസ്ക്കാരം കങ്കണയ്ക്ക് ആയിരുന്നു. ഇതോടെ നാലാം തവണയാണ് കങ്കണ മികച്ച നടിക്കുള്ള ദേശീയ പുരസ്ക്കാരം സ്വന്തമാക്കുന്നത്. എന്നാല് ഇന്നിപ്പോള് താരം തന്റെ സോഷ്യല് മീഡിയ അക്കൗണ്ടിലൂടെ പങ്കുവെച്ചിരിക്കുന്ന ഒരു കുറിപ്പും ചിത്രവുമാണ് വൈറല് ആയിരിക്കുന്നത്.കലാപാനിയിലെ വീര് സവര്ക്കറുടെ സെല് സന്ദര്ശിക്കുന്ന ചിത്രങ്ങളാണ് താരം പങ്കുവെച്ചിരിക്കുന്നത്. ചിത്രം പങ്കുവെച്ചുകൊണ്ട് താരം കുറിച്ചത് ഇങ്ങനെയായിരുന്നു. ഞാന് ആന്റമാനില് എത്തി വീര് സവര്ക്കറെ പാര്പ്പിച്ചിരുന്ന പോര്ട്ട് ബ്ലെയറിലുള്ള സെല്ലുലാര് ജയില്, കാലാപാനിയിലെ സെല്ലില് സന്ദര്ശനം നടത്തി. അവിടം എന്നെ ഉലച്ചുകളഞ്ഞു. പൈശാചികത്വം അതിന്റെ ഉച്ചസ്ഥായിയില് എത്തിയപ്പോള് മനുഷ്യത്വം സവര്ക്കര് ജിയുടെ രൂപത്തില് അതിന്റെ ഉച്ചസ്ഥായിയിലെത്തി, എല്ലാ ക്രൂരതകളെയും കണ്ണില് നോക്കിത്തന്നെ നിശ്ചയദാര്ഢ്യത്തോടെ നേരിട്ടു.അവര് എത്രമാത്രം ഭയപ്പെട്ടിട്ടുണ്ടാകും. അതുമാത്രമല്ല അക്കാലത്ത് അവര് അദ്ദേഹത്തെ കാലാപാനിയില് അടച്ചു, കടലിന്റെ നടുവിലുള്ള ഈ ചെറിയ ദ്വീപില് നിന്ന് രക്ഷപ്പെടുക എന്നത് അസാധ്യമാണ്. എന്നിട്ടും അവര് അദ്ദേഹത്തെ ചങ്ങലകളാല് ബന്ധിച്ചു, കൂറ്റന് മതിലുകള് ഉള്ള ഒരു ജയില് പണിതു, ഒരു ചെറിയ സെല്ലില് അടച്ചു. അല്ലാത്തപക്ഷം കടലിന് കുറുകെ അദ്ദേഹം പറന്നുപോകും എന്നതുപോലെ. ഭീരുക്കള്!.. ഈ സെല്ലാണ് സ്വാതന്ത്ര്യത്തിന്റെ സത്യം.അല്ലാതെ ടെക്സ്റ്റ് ബുക്കില് പഠിപ്പിക്കുന്നതല്ല. സെല്ലില് ഞാന് ധ്യാനമിരിക്കുകയും അദ്ദേഹത്തിന് ആദരം അര്പ്പിക്കുകയും ചെയ്തു. നിരവധി ലൈക്കുകളും കമ്മന്റുകളുമാണ് ചിത്രത്തിന് താഴെയായി വന്നിരിക്കുന്നത്. Related Items: kankana ranaut